Brunkinnstær

Brunkinnstær (Agropsar philippensis) er en monotypisk trekkfugl i slekten Agropsar, som videre inngår i stærfamilien (Sturnidae). Arten ble i bredere sammenheng tidligere regnet til slekten Sturnus, som da imidlertid viste seg polyfyletisk. Brunkinnstær er ifølge IUCNs rødliste en livskraftig art.

Biologi
Brunkinnstær er en ganske korthalet og heller liten stær, som blir cirka 17–19 cm lang og veier kun omkring 50 g. Fjærdrakten er i hovedsak lysegrå med mørk overside. Hannen har nesten hvit krone og én karakteristisk og ganske stor nøttebrun flekk på hvert kinn. Ryggen er glinsende fiolett og overgumpen blek lakserød med noen purpurrøde fjær (av og til helt purpurrød). Hunnen er dusere i fargene (grågrønn på oversiden) og kinnflekkene er ikke spesielt framtredende.

Arten hekker på Sør-Sakhalin og Japan (inkludert på øyene Rishiri-to, Teuri-jima og Sado til det sentrale Honshu), Sør-Kurilene (sørover fra Iturup) og Askold (utenfor Vladivostok i Sørøst-Sibir). Ikke-hekkende fugler er dessuten utbredt på Taiwan, Filippinene og Nord-Borneo.

Arten hekker i åpen blandingsskog, på jordbruksland, i urbane parker og småbyer i lavlandet, opp til . Den ernærer seg i hovedsak av insekter og frukt.

Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn på grupper og arter følger Norsk navnekomité for fugl og er i henhold til Syvertsen et al. (2008, 2017).

 Passeriformes, spurvefugler
 Passeri, sangfugler
 Passerida
 Muscicapoidea
 Sturnidae, stærfamilien (35 slekter, 123 arter)
 Agropsar, 2 arter
 A. sturninus, mandsjuriastær (monotypisk)
 A. philippensis, brunkinnstær (monotypisk)

Referanser

Eksterne lenker 
 

Stærfamilien